Goh Sze Fei

Goh Sze Fei (Bahasa Cina: 吳世飛; lahir 18 Ogos 1997) ialah pemain badminton Malaysia. Beliau memenangi kejohanan Antarabangsa Singapura 2016 di acara beregu lelaki yang berpasangan dengan Nur Izzuddin Mohd Rumsani. Pencapaian terbaik mereka ialah menjadi juara di Terbuka Jerman 2022.

Latar Belakang 
Goh menamatkan sekolah rendahnya di SJK(C) Chung Hua Tampin, Negeri Sembilan. Semasa zaman persekolahan menengahnya, iaitu di Sekolah Menengah Kebangsaan Tunku Besar di Tampin, beliau berjaya direkrut menyertai Badminton Association of Malaysia untuk dilatih sebagai pemain Pasukan Kebangsaan Malaysia.

Goh berasal dari keluarga Cina Malaysia yang kini menetap di Tampin, Negeri Sembilan. Dalam keluarganya ada 4 orang adik beradik dan beliau merupakan anak bongsu dalam kalangan adik beradik. Semua adik-beradiknya sangat berminat dalam sukan badminton dan abang sulung Goh (Goh Sze Boon) dan abang kedua (Goh Sze Ann) juga pernah menjadi Pemain Kebangsaan Malaysia. Jurulatih badminton pertama Goh ialah Goh Sai Chong yang membimbing dan melatih Sze Fei sejak beliau masih muda. Pasangan beregu badminton kehidupan awal Goh ketika muda dahulu termasuk Teoh Yi Xuan, Tan Kai Ge dan Ng Kee Riang.

Pencapaian

Jelajah Dunia BWF (1 gelaran) 
Jelajah Dunia BWF, yang diumumkan pada 19 Mac 2017 dan dilaksanakan pada 2018, adalah satu siri kejohanan elit badminton yang disetujui oleh Persekutuan Badminton Dunia (BWF). Jelajah Dunia BWF dibahagikan kepada tahap Jelajah Akhir Dunia, Super 1000, Super 750, Super 500, Super 300 (sebahagian daripada Jelajah Dunia HSBC), dan Jelajah BWF Super 100.

Beregu lelaki

Grand Prix BWF (1 naib juara) 
Grand Prix BWF mempunyai dua peringkat, Grand Prix dan Grand Prix Gold BWF. Ia merupakan siri kejohanan badminton yang disetujui oleh BWF sejak 2007.

Beregu lelaki

  Kejohanan Grand Prix Emas BWF
  Kejohanan Grand Prix BWF

Cabaran/Siri Antarabangsa BWF (3 gelaran, 3 naib juara) 
Beregu lelaki

  Kejohanan Cabaran Antarabangsa BWF
  Kejohanan Siri Antarabangsa
  Kejohanan Siri Masa Depan BWF

Rujukan